ປຶ້ມລະບາຍສີ ເປັນທຸລະກິດ ທີ່ໃຫຍ່ ແລະ ຜ່ອນຄາຍ ຄວາມກົດດັນ
ນາງ Trina Lucido ໄດ້ປະດິດປຶ້ມລະບາຍສີ ແລະ ລາວກໍມີແຮງບັນດານໃຈຢູ່ອ້ອມຕົວ ຂອງລາວ.
ແມ່ນແລ້ວ ມັນມີສິ່ງທີ່ເອີ້ນວ່າ ມື້ປຶ້ມລະບາຍສີແຫ່ງຊາດ ແລະ ໄດ້ຖືກຈັດຂຶ້ນທຸກໆປີ ໃນ ວັນທີ 2 ສິງຫາ ມັນໄດ້ກາຍມາເປັນວັນສະເຫຼີມສະຫຼອງທີ່ມີຊື່ສຽງຍິ່ງຂຶ້ນ, ລວມໄປເຖິງ ການເພີ່ມຂຶ້ນຂອງປຶ້ມລະບາຍສີຂອງຜູ້ໃຫຍ່ ເຊິ່ງໄດ້ປະສົບຄວາມສຳເລັດຢ່າງວ່ອງໄວ ໃນຄວາມນິຍົມຊົມຊອບຂອງມັນ ໃນຂະນະທີ່ຈຳນວນຜູ້ໃຫຍ່ ຫຼາຍຂຶ້ນ ໄດ້ຄົ້ນພົບຄວາມ ສຸກຂອງການນັ່ງລົງເພື່ອລະບາຍສີອັນເປັນວິທີໜຶ່ງໃນການຜ່ອນຄາຍຈິດໃຈ ນັກຂ່າວ Faiza Elmasry ມີລາຍງານ ກ່ຽວກັບ ຄວາມນິຍົມໃໝ່ ໃນປຶ້ມລະບາຍສີຂອງຜູ້ໃຫຍ່ນີ້ ແລະ ຕໍ່ໄປ ພຸດທະສອນ ຈະນຳລາຍລະອຽດມາສະເໜີທ່ານ ນາງ Trina Lucido ໄດ້ປະດິດປຶ້ມລະບາຍສີ ແລະ ລາວກໍມີແຮງບັນດານໃຈຢູ່ອ້ອມຕົວ ຂອງລາວ ນາງ Lucido ກ່າວວ່າ ປຶ້ມລະບາຍສີຫົວຫຼ້າສຸດຂອງນາງ Lucido ມີທັງໝົດ 40 ໜ້າທີ່ເຕັມໄປດ້ວຍຮູບແຕ້ມ ກ່ຽວກັບ ດອກໄມ້, ນົກ ແລະ ຮູບຮ່າງເລຂາຄະນິດ ນອກນັ້ນມັນຍັງມີທີ່ຫວ່າງໄວ້ ໃຫ້ຂຽນ ບັນທຶກເຫດການລົງ ນາງ Lucido ກ່າວວ່າ ປຶ້ມລະບາຍສີຜູ້ໃຫຍ່ແມ່ນທຸລະກິດທີ່ໃຫຍ່ ໃນເດືອນທັນວາທີ່ຜ່ານມາ, ປຶ້ມ 5 ຫົວຈາກ 10 ຫົວທີ່ໄດ້ຂາຍດີທີ່ສຸດໃນ ສະຫະລັດ ແມ່ນປຶ້ມລະບາຍສີ ນາງ Lucido ກ່າວວ່າ ການ ຕອບຮັບຈາກບັນດາລູກຄ້າຂອງລາວແມ່ນກຳລັງໃຈທີ່ສຳຄັນ ນາງ Lucido ກ່າວວ່າ ສີ, ຂຽນໜັງສື ແລະ ການປະດິດ ແມ່ນການເພີິ່ມເຕີມຄັ້ງຫຼ້າສຸດໃນສາຍຜະລິດຕະພັນ ຂອງນາງ Lucido, ເຊິ່ງໄດ້ເລີ່ມຂຶ້ນສອງທົດສະວັດທີ່ຜ່ານມາ ດ້ວຍບັດອວຍພອນທີ່ເຮັດ ດ້ວຍມື ໃນຫຼາຍປີຜ່ານມາ, ລາວໄດ້ສ້າງເຈ້ຍ, ຜ້າ ແລະ ວັດຖຸບູຮານທີ່ສາມາດສະສົມໄດ້ ຢ່າງຫຼາກຫຼາຍ ຜູ້ຊ່ຽວຊານດ້ານທຸລະກິດ ແລະ ການຕະຫຼາດທ່ານນາງ Hillary Tattersall ກ່າວວ່າ ປຶ້ມ ລະບາຍສີແມ່ນບາດກ້າວທີ່ສຳຄັນສຳລັບນາງ Lucido ເພື່ອຂະຫຍາຍທຸລະກິດອອນໄລນ໌ ຂອງລາວຊື່ວ່າ Jubilee Flea, ແລະ ມີຄວາມຫວັງທີ່ຈະກ້າວໄປສູ່ການຜະລິດຂະໜາດ ໃຫຍ່ ທ່ານນາງ Tattersall ກ່າວວ່າ ນາງ Jackson ກ່າວວ່າ ນາງ Susan Jackson ໄດ້ມາຮັບເອົາໜຶ່ງໃນປຶ້ມລະບາຍສີຂອງນາງ Lucido ທີ່ຮ້ານ ໃນທ້ອງຖິ່ນ, ແລະ ໄດ້ຖືກມັນດຶງດູດເອົາ, ລາວກ່າວວ່າ ຍ້ອນຄວາມງາມ ແລະ ຄວາມ ເປັນຂອງແທ້ຂອງມັນ ລາວກ່າວວ່າ ການນັ່ງລົງ ແລະ ລະບາຍສີໃສ່ມັນ ພາໃຫ້ລາວມີ ຄວາມສຸກ ນາງ Jackson ກ່າວວ່າ ສຳລັບຕອນນີ້, ມັນມີຄວາມຮຽກຮ້ອງຕ້ອງການຢ່າງແຮງ ສຳລັບປຶ້ມລະບາຍສີຂອງຜູ້ໃຫຍ່ ແລະ ມັນຈະເຮັດໃຫ້ນາງ Lucido ມີຄວາມສຸກ ແລະ ຫຍຸ້ງກັບວຽກຂອງລາວສະເໝີ